hotchpotch/miracl-hf-unified huggingface dataset:
Oscar-gaala 1992
Oscar-gaala 1992 oli järjestyksessä 64. järjestetty Oscar-gaala, ja se järjestettiin 30. maaliskuuta 1992 Dorothy Chandler Pavilionissa Los Angelesissa.
"Uhrilampaat" voitti gaalassa viisi palkintoa seitsemästä ehdokkuudestaan ja nousi kolmanneksi elokuvaksi, joka on onnistunut voittamaan viisi tärkeintä Oscar-palkintoa. Se on myös ainoa kauhuelokuva, joka oli koskaan voittanut parhaan elokuvan-palkinnon.
Vuoden 1992 gaala teki myös historiaa nimeämällä "Kaunottaren ja hirviön" ehdokkaaksi parhaan elokuvan-palkintoon ensimmäisenä animaatioelokuvana.
Fight Night
Fight Night on EA Sportsin julkaisema nyrkkeilypelisarja. Se on jatkoa EA:n aiemmin julkaisemille nyrkkeilypeleille "Foes of Ali" ja "Knockout Kings". Jokaisen pelin pelimuotoina ovat yksittäiset ottelut pelaajan/pelaajien valitsemien klassisten nyrkkeilijöiden välillä, ura-peli ja harjoitus-pelit.Sarja ensimmäinen osa "Fight Night 2004" ilmestyi vuonna 2004 ja esitteli käyttäjille PlayStation 2-konsolin analogista ohjainta hyödyntävän "Total Punch Control"-systeemin, mikä tuolloin erotti pelisarjan muista nappeja käyttävistä kamppailupeleistä. "Total Punch Controlia" on hyödynnetty kaikissa pelin saamissa jatko-osissa, mutta sitä on uudistettu ajoittain. Esimerkiksi ""-peliin oli lisätty "Haymaker"-isku, jonka ansiosta vastustajan pystyi iskemään heikkoon tilaan yhdellä voimakkaalla, mutta hitaalla, iskulla. ""-peliin oli lisätty vielä "Haymakeria" tehokkaampi isku, joka oli nimetty "Flash KO'ksi". Isku on "Haymakeria" hitaampi ja voimakkaampi, ja pystyy kaatamaan vastustajan kanveesiin heti.
Kildinstroi
Kildinstroi () on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Kuolajoen alajuoksulla 12 kilometriä Kuolan kaupungista kaakkoon. Taajamassa on 2 200 ja kunnassa 5 400 asukasta (vuonna 2011).
Kildinstroin kaupunkikunnan pinta-ala on 552,45 neliökilometriä. Se rajoittuu pohjoisessa Kuolan piirin Molotšnyin ja Kuolan, idässä Tumannyin, etelässä Pušnoin ja lännessä Murmašin kuntiin. Pinta-alasta 92,7 % on metsää.
Kunnan alueella virtaa lohijokena tunnettu Kuolajoki. Seudulla on lukuisia soita ja pieniä järviä. Hyötykaivannaisiin kuuluvat hiekka, sora, rakennuskivi, savi ja turve. Suojeltuja luonnonmuistomerkkejä ovat metsätundran ja tundravyöhykkeen rajalla kasvava kolmesataa vuotta vanha mäntymetsä sekä istutettu sembramäntymetsikkö.
Keskustaajaman lisäksi kuntaan kuuluvat Golubyje Rutšjin, Šonguin ja Zverosovhozin sekä Magnetityn rautatieaseman asutuskeskukset. Zverosovhozissa on noin 1 500 ja Šonguissa yli tuhat asukasta. Kildinstroissa ja Šonguissa on puutarhapalsta- ja huvila-alueita.
Kildinstroi on perustettu vuonna 1937 valmistuneen tiilitehtaan työläisasutukseksi. Muurmannin radan varrelle rakennetun tehtaan toiminta perustui paikallisiin saviesiintymiin ja tuotanto käytettiin etupäässä Murmanskin kaupungin rakentamiseen. Alkuperäisen rakennusorganisaation nimitys on säilynyt paikkakunnan nimenä. Vuonna 1937 Kildinstroi sai myös kaupunkimaisen taajaman statuksen.
Kunnan läpi kulkee Pietarin ja Murmanskin välinen valtatie M18 sekä Muurmannin rata, jolla on Magnetityn, Šonguin sekä 1410, 1417. ja 1425. kilometrin (Kildinstroin) asemat. Kildinstroista on linja-autoyhteydet Kuolaan ja Murmanskiin. Rautatiellä ei nykyään ole paikallisliikennettä, mutta kaukojunat pysähtyvät Magnetityn ja Šonguin asemilla.
Paikallisista elinkeinoista tärkeimpiä ovat julkiset palvelut ja maanpuolustus. Golybyje Rutšjissa on viisi varuskuntaa. Kunnassa toimii hiekka- ja soralouhos, lihan ja munien tuotantoon erikoistunut maatalousyritys, tielaitos sekä ikkunoita, kalasäilykkeitä ja muoviesineitä valmistavaa pienteollisuutta. Neuvostoaikaiset tiilitehtaat ja turkistarhat ovat lopettaneet toimintansa. Suuri osa työvoimasta käy töissä Murmanskissa.
Keskustaajaman palveluihin kuuluu lastentarha, keskikoulu, erityiskoulu, kulttuuritalo, kirjasto, kaupunginsairaala, lastenkoti ja joukko kauppoja.
Seudun huomattavin nähtävyys on Kuolajoki. Vapaa-ajanviettokohteena käytetyn Kildinozeron rannalle suunnitellaan lomakylää.
Taylor Mays
Taylor Mays (s. 7. helmikuuta 1988, Seattle, Washington) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän pelaa tällä hetkellä NFL-liigan Cincinnati Bengalsissa. Aiemmin Mays on pelannut myös San Francisco 49ersissa, joka varasi hänet vuoden 2010 NFL:n varaustilaisuuden yhteensä 49. pelaajana.
Ennen NFL:ää Mays pelasi Etelä-Kalifornian yliopiston USC Trojans -joukkueessa. Hänen isänsä, Stafford Mays, on entinen ammattilaistason puolustuksen linjamies, joka pelasi St. Louis Cardinalsissa sekä Minnesota Vikingsissa.
Ennen vuoden 2009 NFL:n varaustilaisuutta erinomaisena harjoittelijana sekä fyysisenä lahjakkuutena tunnettua Maysiä pidettiin varmana ensimmäisen kierroksen varauksena. Hän päätti kuitenkin olla osallistumatta varaustilaisuuteen ja pelata vielä vuoden yliopistotasolla, mikä osoittautui lopulta virheeksi. Vuoden aikana Maysin osakkeet laskivat, ja suurimpana syynä tälle pidettiin hänen heikkoa mies- sekä aluevartiontia. Lopulta Mays päätyi toisella kierroksella San Francisco 49ersin haaviin.
Debyyttikautensa Mays aloitti varamiehenä konkari Michael Lewisin takana, mutta viikolla neljä Mays sai tilaisuutensa aloittajana Lewisin pyydettyä siirtoa pois seurasta. Hän onnistui ottelussa erinomaisesti, ja teki jopa touchdownin torjutun lentopotkun jälkitilanteesta. Maysin erinomaisten otteiden ansiosta 49ers kykeni lopulta vapauttamaan Lewisin sopimuksestaan, ja teki Maysistä vakituisen aloittajan vahvemman takapuolustajan pelipaikalle.
Cincinnati Bengals hankki Maysin elokuussa 2011, vaihdossa neljännen kierroksen varausvuoroon.
Etodroksitsiini
Etodroksitsiini on voimakas antihistamiini. Sen markkinointinimenä oli "Indunox". Sitä käytettiin helpottamaan nukahtamista, johon tarkoitukseen saatetaan nykyään käyttää myös hydroksitsiinia sisältävää valmistetta "Atarax".
Unilääke "Isonox" sisälsi sekä metakvalonia että etodroksitsiinia. Lääke ei enää ole käytössä Suomessa, aktiivinen käyttö lienee painottunut 1960-luvun loppuun ja 1970-luvulle. Esilletulo käyttöön saapumiseen, se sijoittunnee vuoden 1967 vaiheille. Lääkettä on saatettu käyttää barbituraattien, ja sittemmin bentsodiatsepiinien ohella mm. leikkausten esilääkityksenä. Etodroksitsiinilla voitiin hoitaa mahdollisia intravenoosisen nukutuksen yhteydessä ilmentyviä lääkeaineisiin liittyviä allergisia komplikaatioita, kuten urtikariaa.
Lääketehdas UCB Pharman valmistama "Isonox" sisälsi 125 mg metakvalonia sekä 25 mg etodroksitsiinidimaleaattia kapselissa, myöhemmin kaksinkertaiset määrät molempia lääkeaineita tabletissa (250 + 50 mg). Etodroksitsiini on erittäin läheistä sukua toiselle antihistamiiniaineelle, hydroksitsiinille.
Muita antihistamiineja sisältäneet kombinaattivalmisteet: "Doroma", "Staranox", "Sedanil" sekä "Sombufen" (nämä sisälsivät usein myös barbituurihapon johdoksia eli barbituraatteja).
William Frawley
William Frawley (26. helmikuuta 1887 Burlington, Iowa – 3. maaliskuuta 1966 Hollywood, Kalifornia) oli yhdysvaltalainen näyttelijä.
Aikaisemmin muun muassa vaudevillessä veljensä kanssa esiintynyt Frawley aloitti elokuvanäyttelemisen 1930-luvun alussa. Frawley esiintyi elokuvissa säännöllisesti, kunnes hänen elokuvaroolinsa vähenivät 1950-luvun alussa alkoholiongelman takia. Desi Arnaz kuitenkin valitsi Frawleyn näyttelemään Fred Mertziä televisiosarjassa "I Love Lucy", tämän luvattua pysytellä irti alkoholista kuvausten aikana. Frawley oli mukana sarjassa aina sen päättymiseen vuonna 1960 saakka, ja oli roolistaan viisi kertaa ehdolla Emmy-palkinnon saajaksi. Tämän jälkeen hän näytteli seuraavat viisi vuotta televisiosarjassa "Kolme poikaani". Frawley on saanut tähden Hollywood Walk of Famelle.
Söderfjärden
Söderfjärden on törmäyskraatteri, joka sijaitsee noin kymmenen kilometriä Vaasan kaupungista etelään. Alueella sijaitsevat Sundomin, Sulvan ja Munsmon kylät. Söderfjärden syntyi noin 560 miljoonaa vuotta sitten, ja sen halkaisija on enimmillään noin 6,6 kilometriä ja alkuperäinen syvyys noin 300 metriä. Kraatteri on nykyisin täyttynyt kambrikautisilla hiekkakivillä, ja siitä on näkyvissä enää sen metsäinen ulkoreuna ja kraatterin pyöreä muoto.
Ajatus marskimaan kaltaisen alueen kuivauksesta esitettiin jo 1700-luvulla. Hanke toteutettiin 1900-luvun alun kuivaushankkeessa, joka valmistui 1927 kraatterin saadessa nykyisen ulkoasunsa. Kuivatushanke oli siihen asti suurin Pohjois-Euroopassa. Suomen tunnetuista törmäyskraattereista Söderfjärden on ainoa, joka ei ole järvi tai merenlahti. Söderfjärden on nykyään viljava salaojitettu peltoaukea, jossa on suuria yhtenäisiä peltolohkoja yhteensä 2 300 hehtaaria. Ympäristöystävällinen säännöstelty salaojitus valmistui 1990-luvun lopulla.
Söderfjärden on myös yksi Ympäristöministeriön määrittelemistä Suomen valtakunnallisesti arvokkaista maisema-alueista ja se on tunnettu sinne kerääntyvistä kurkien muuttoparvista. Kurjet levähtävät alueella erityisesti syksyisin useiden viikkojen ajan. Syksyllä 2009 laskettiin parhaana päivänä alueella 7 966 kurkea. Syksyisin alueella levähtävien kurkien yhteismäärä nousee yli 10 000 yksilöön, joten Söderfjärden on ylivoimaisesti tärkein kurkien levähdyspaikka Suomessa.
Meteoriihi on vierailukeskus keskellä Söderfjärdenin meteoriittikraatteria.
Stayin’ Alive
Stayin' Alive on Bee Gees -yhtyeen vuonna 1977 julkaistu kappale ja single. Se kuultiin samana vuonna ilmestyneessä elokuvassa "Saturday Night Fever – lauantai-illan huumaa", ja on sen soundtrackin avauskappale. Kappale kuullaan heti elokuvan alussa, jossa John Travoltan näyttelemä Tony Manero kävelee New Yorkin kaduilla. ”Stayin' Alive” nousi Yhdysvaltain Billboard Hot 100 -listan kärkeen vuoden 1978 puolella.
”Stayin' Aliven” on kirjoittanut tavallisuudesta poikkeamatta yhtye yhdessä; Barry Gibb, Robin Gibb ja Maurice Gibb. Laulun alkuperäinen nimi oli ”Saturday Night”, mutta Bee Geesin jäsenten mielestä sen nimisiä kappaleita oli jo ennestään liian monta, joten nimi muutettiin muotoon ”Stayin' Alive”.
Singlen B-puolena on ”If I Can't Have You”, joka nousi Yvonne Ellimanin cover-versiona Billboard-listan kärkeen vuonna 1978.
Dweezil Zappa levytti kappaleen albumilleen "Confessions". Laulusta vastasi Ozzy Osbourne, jonka levy-yhtiö ei kuitenkaan halunnut julkaista kappaletta, joten lopullisessa versiossa kappaleen lauloi Donny Osmond. Osbournen laulama versio löytyy muutamilta bootlegeilta.
Italialainen dance-yhtye Eiffel 65 käytti ”Stayin' Aliven” kertosäettä kappaleessaan ”Voglia Dance All Night”. Vuonna 1995 N-Trance-yhtyeen cover-versio nousi sen kotimaassa Britanniassa singlelistan sijalle 2.
Suomenkielisen käännösversion levytti vuonna 1978 Fredi nimellä ”Elää mä sain”. Sanoitus oli Pertti Reposen ja sovitus Kassu Halosen.
A-puoli
B-puoli
Ville Tietäväinen
Ville Tietäväinen (s. 20. lokakuuta 1970 Helsinki) on suomalainen graafinen suunnittelija, kuvittaja ja sarjakuvataiteilija.
Tietäväinen on koulutukseltaan arkkitehti, mutta hän on työskennellyt 1990-luvulta kuvittajana, graafisena suunnittelijana ja sarjakuvantekijänä
Brandon Jackson
Brandon Lamar Jackson (s. 2. lokakuuta 1985 Detroit, Michigan) on yhdysvaltalainen amerikkalaisen jalkapallon pelaaja Hän pelaa tällä hetkellä NFL-liigan Cleveland Brownsissa, ja on aiemmin pelannut myös Green Bay Packersissä. Pelipaikaltaan hän on keskushyökkääjä.
Yliopistovuosinaan Jackson pelasi Nebraskan yliopistossa, jossa hän kuului jalkapallojoukkueen lisäksi myös yleisurheilujoukkueeseen. Lajinaan Jacksonilla oli 100 metrin juoksu, jossa hänen ennätysaikansa on 10,6 sekuntia. Vuoden 2007 NFL:n varaustilaisuudessa Green Bay Packers varasi Jacksonin toisella kierroksella, yhteensä 63. valinnalla. Jackson aloitti kauden hyvin, ja hänet valittiin 2. tammikuuta 2008 NFL:n viikon tulokkaaksi hänen juostua 113 jaardia Packersin 34-13 -voitossa Detroit Lionsia vastaan.
Jacksonin vastuu jäi Packersissä kuitenkin lupaavan tulokaskauden jälkeen pieneksi, ja vasta uuden aloittajan Ryan Grantin loukkaannuttua kauden 2010 ensimmäisessä ottelussa, Jackson sai jälleen aloittajan paikkansa takaisin. Ottelussa Washington Redskinsiä vastaan Jackson teki oman ennätyksensä juostuaan yhdellä yrityksellä 71 jaardia.
Jackson siirtyi kaudelle 2011 vapaana agenttina Cleveland Brownsin joukkueeseen. Hän loukkaantui kuitenkin jo harjoitusottelussa ennen kauden alkua, ja joutui olemaan sivussa koko vuoden.
Ensi kertaa
Ensi kertaa on ranskalaisen nimimerkki Sibyllinen käsikirjoittama sarjakuva-albumi. Teos on ilmestynyt suomeksi vuonna 2009 WSOY:n kustantamana.
Sebastian Janikowski
Sebastian Janikowski (s. 3. maaliskuuta 1978 Wałbrzych) on puolalainen amerikkalaisen jalkapallon pelaaja, pelipaikaltaan potkaisija. Hän pelaa tällä hetkellä NFL-liigan Oakland Raidersissa. Vasenjalkaista Janikowskia pidetään yhtenä NFL:n voimakkaimmista potkaisijoista.
1980-luvun alussa hänen isänsä Henryk Janikowski, joka pelasi ammatikseen jalkapalloa, päätti lähteä hakemaan uutta potkua uralleen Atlantin toiselta puolen. Janikowskinkin urheilu-ura alkoi eurooppalaisittain tällä perinteisemmällä lajilla ja hänet valittiin 15-vuotiaana vuonna 1993 Puolan alle 17-vuotiaiden maajoukkueeseen. 1990-luvun alussa hänen isänsä erosi Sebastianin äidistä Halinasta ja avioitui yhdysvaltalaisen naisen kanssa. Tämä mahdollisti Sebastianin itsensä muuttamisen Yhdysvaltoihin, Orlandon kaupunkiin isänsä ja äitipuolensa luo, ja jalkapallouran jatkamisen Orangewoodin kristillisen lukion joukkueessa, jossa hän ehti pelata vain viisi ottelua tehden kunnioitettavat 15 maalia. Tämän jälkeen Janikowski liittyi Orlando Lions -joukkueen alle 19-vuotiaiden joukkueeseen, jonka valmentaja Angelo Rossi valmensi myös Seabreezen lukion joukkuetta Daytona Beachissa. Rossi suostutteli Janikowskin liittymään uuteen kouluun, ja hän muutti Rossin luo asumaan isän jäätyä Orlandoon.
Seuraavalle vuodelle Janikowski siirtyi Seabreezen lukioon, jossa hän aloitti pelaamaan jalkapallon lisäksi myös amerikkalaista jalkapalloa, koulun joukkueen valmentajan huomattua hänen kykynsä. Janikowski niittikin mainetta potkaisijana nopeasti, potkaistuaan neljä yli 50 jaardin potkumaalia. Hänen ennätyksensä, 60 jaardin potkumaali, oli Floridan osavaltion kaikkien aikojen kolmanneksi pisin lukiotason potkumaali. USA Today -lehti nimesikin Janikowskin tähdistöjoukkueeseensa. Useat huipputason yliopistot yrittivät saada Janikowskin liittymään riveihinsä, ja lopulta hän päätti valita Floridan osavaltionyliopiston.
Kolmen yliopistovuoden aikana Janikowski teki yhteensä 324 pistettä, joka oli Floridan valtionyliopiston kolmanneksi suurin määrä kautta aikojen. Hän voitti vuonna 1998 parhaalle yliopistopotkaisijalle myönnettävän Lou Groza Awardin, ja uusi voittonsa seuraavana vuonna historian ensimmäisenä.
Oakland Raiders varasi Janikowskin 17. pelaajana vuoden 2000 NFL:n varaustilaisuudessa, jolloin hänestä tuli vasta historian kolmas potkaisija, joka oli varattu tilaisuuden ensimmäisellä kierroksella. Kauden 2004 päätteeksi Janikowski allekirjoitti 5 vuoden ja 10,5 miljoonan dollarin sopimuksen, joka teki hänestä kaikkien aikojen parhaiten palkatun potkaisijan.
4. marraskuuta 2007 ottelussa Houston Texansia vastaan Janikowski yritti ennätyspitkää 64 jaardin potkumaalia tyynellä McAfee Coliseumilla. Potku oli helposti tarpeeksi pitkä, mutta se osui oikeaan maalitolppaan ja kimposi ulos.
Janikowski allekirjoitti kauden 2009 jälkeen jälleen uuden, ennätysrahakkaan sopimuksen, pituudeltaan neljä vuotta ja arvoltaan 16 miljoonaa dollaria.
Warren William
Warren William (synt. Warren Krech, 2. joulukuuta 1894 Aitkin, Minnesota, Yhdysvallat – 24. syyskuuta 1948 Encino, Kalifornia, Yhdysvallat) oli yhdysvaltalainen näyttelijä.
William palveli ensimmäisessä maailmansodassa, jonka jälkeen hän liittyi Ranskassa sotilasyksiköissä kiertävään näytelmäseurueeseen. William näytteli 1920-luvulla pääasiassa Broadwaylla. Vuonna 1932 William siirtyi Hollywoodiin, jossa hän näytteli muun muassa Julius Caesaria Cecil B. DeMillen ohjaamassa elokuvassa "Kleopatra". William oli myös ensimmäinen Perry Masonin esittäjä elokuvissa. William on saanut tähden Hollywood Walk of Famelle.
Charles Sweeney
Charles ”Chuck” William Sweeney (27. joulukuuta 1919 – 16. heinäkuuta 2004) oli yhdysvaltalainen kenraalimajuri ja lentäjä, joka johti Nagasakiin atomipommin pudottanutta kolmen koneen hyökkäysosastoa sekä itse pommituksen suorittanutta Bockscar-nimistä Boeing B-29 -pommituskonetta 9. elokuuta 1945. Hyökkäys toteutettiin Mariaanien saariryhmään kuuluvalta Tinianin saarelta."Big Stink" sekä Sweeneyn oma nimikkokone "The Great Artiste" olivat tarkkailukoneita, joihin oli sijoitettu atomipommin vaikutuksia rekisteröiviä laitteita. ”Fat Man” -plutoniumpommin pudotti Kermit K. Beahan.
509. pommitus- ja kuljetuslentorykmentin (509th Composite Group) komentaja Eversti Paul Tibbets valitsi Sweeneyn Manhattan-projektiin kuuluvaan ”Projekti Albertaan” eli "Operaatio Silverplateen". Majuri Sweeney komensi 509. pommitus- ja kuljetuslentorykmenttiin kuuluvaa 393. raskasta pommituslentolaivuetta (393d Bombardment Squadron, Heavy). Rykmentin harjoituspaikkana oli Yhdysvaltain Wendoverin lentotukikohta. Lopullinen operointikenttä oli Tinian Mariaanien saaristossa. Majuri Sweeney johti toista "Operaatio Centerboardiin" (Erikoispommituslento nro 16) liittyvää atomipommituslentoa. Ohjaajana hänellä oli Charles ”Don” Donald Albury ja apuohjaajana (tavallisesti käyttämänsä) italialaistaustainen luutnantti Frederick ”Fred” John Olivi. Nagasakiin suuntautunutta lentoa seurasivat myös brittien edustajat: brittien valmistaman atomipommin ”isä” William Penney ja kuuluisa pommittajalentäjä eversti Leonard Cheshire.
509. pommitus- ja kuljetuslentorykmentti pysytteli vielä jonkin aikaa atomipommitusten jälkeen määräpaikassaan, kunnes Yhdysvaltain strategiset ilmavoimat (SAC) keskittivät toimintansa syksystä 1945 alkaen Kaliforniaan (nyk. Edwardsin lentotukikohta). Sweeney osallistui myös Operaatio Crossroadsiin, jonka aikana suoritettiin kaksi ydinkoeräjäytystä Bikinin atollilla vuonna 1946. Tähän otti osaa myös Fat Manin ”aseistaja”, komentaja Frederick L. Ashworth. Koeräjäytyksistä kummatkin toteutettiin 21 kilotonnin vahvuisella imploosiopommilla eli plutoniumpommilla.
Syntytaustaltaan Irlannin bostonilaista Sweeneytä kuvailtiin varsin sulavasti käyttäytyväksi, jopa charmantiksi, ”säkenöiväksi” – ”räiskyvän tulisieluisten teksasilaisten” joukossa. Hänen sanottiin ”lentävän B-29:llä vaikka Grand Canyonin halki, jos häntä vain siihen käskettäisiin”. Silloinen majuri Sweeney oli osallistunut myös B-29 ”Superfortress” -koneiden koelento-ohjelmaan.
There Is Always One More Time
Vastaavana tuottajana yhtiölle SASCO Productions, Inc. on ollut kaksikymmentäviisi vuotta B. B. Kingin managerina toiminut Sidney A. Seidenberg. Hänen toimistonsa on ollut New Yorkissa osoitteessa 1414 Avenue Of The Americas. Seidenberg on myös allekirjoittanut levyn saatesanansa kuten myös omalta osaltaan B. B. King. Sanomattakin on selvää, että King pitää albumia tähän mennessä parhaanaan.
Kappaleet on äänitetty Los Angelesissa Conway-studioilla ja äänittäjänä ja miksaajana on ollut Daren Klein apunaan Marnie Riley. Masteroinnin on tehnyt Hollywoodissa Bernie Grundman studiossaan Bernie Grundman Mastering.
Levykannen tekoon ovat osallistuneet Vartan sekä Larry Brooks yhtiöstä Kosh Brooks Design. Valokuvat on ottanut Hiroyuki Arakawa Japanin Madaraossa, kun siellä on ollut käynnissä Budweiser Newport Jazz Festival. Kansikuvassa on B. B. Kingin ohessa hänen kuuluisa Lucille-kitaransa.
Levy on omistettu saman vuoden maaliskuussa edesmenneelle "Doc" Pomusille. Pomus on toinen levyn nimikappaleen tekijöistä.
Euroopassa levyä on valmistettu Saksassa ja sitä on jaellut BMG Ariola.
Sivu 1Kappaleiden tekijät ovat Joe Sample ja Will Jennings ja ne on julkaissut Music Corporation Of America, Inc. / Blue Ballet Music / Blue Sky Rider Songs. Sama koskee kääntöpuolen kappaletta "Roll, Roll, Roll".
Sivu 2Levyetiketissä päätöskappaleen nimi on lyhennetty muotoon "One More Time". Sen julkaisijat ovat EMI Blackwood Music Inc. / Morning West Music / Stayzbo Music (adm. by Warner-Tamerlane Publishing Corp.). Arthur Adamsin tekemien kappaleiden julkaisijat ovat Windswept Pacific Entertainment Co. d/b/a Full Keel Music Co.Taustalaulajat:
Joe Sample esiintyy levy-yhtiönsä Warner Bros. Records Inc. suosiollisella luvalla.
B. B. King LP "There Is Always One More Time" (MCA 10295, 1991)
Grigori Javlinski
Grigori Aleksandrovitš Javlinski (, s. 10. huhtikuuta 1952 Lviv, Ukrainan SNT, Neuvostoliitto) on venäläinen poliitikko ja ekonomisti sekä oikeistolaisen Jabloko-puolueen perustaja. Hän on ollut myös kahdesti puolueen presidenttiehdokas.
Nuoruudessaan Javlinski harrasti nyrkkeilyä ja saavutti Ukrainan-mestaruuden raskaassa keskisarjassa. Työläisnuorison iltalukion jälkeen 1969 hän pääsi Plehanovin taloustieteelliseen yliopistoon työtalouden alalle. Hän väitteli taloustieteen tohtoriksi. Javlinski hallitsee venäjää, ukrainaa ja englantia. Hän on uskonnoltaan ortodoksikristitty. Hän on naimisissa ja kahden pojan isä.
Javlinski kuului Neuvostoliiton kommunistiseen puolueeseen 1985–1991. Hän oli myös Neuvostoliiton ministerineuvoston jäsenenä. Neuvostoliiton hajotessa Javlinski ehdotti 500 päivän talousohjelmaa markkinatalouteen siirtymiseksi. Hän toimi perustamansa Jabloko-puolueen puheenjohtajana 1993–2008. Hän osallistui presidentinvaaleihin 1996, joissa hän sai yli 5,5 miljoonaa ääntä prosenttiosuudella 7,34 ja sijoittui neljänneksi Boris Jeltsinin, Gennadi Zjuganovin ja Aleksandr Lebedin jälkeen voittaen kuitenkin Vladimir Žirinovskin. Vuoden 2000 vaaleissa hänen äänisaaliinsa oli yli 4,3 miljoonaa, prosenttiosuus 5,80, ja hänen edellään olivat jo ensimmäisellä kierroksella valittu Vladimir Putin sekä Zjuganov.
Javlinskin poliittinen ura on hiipunut puolueen jäätyä alle äänikynnyksen duuman vaaleissa 2007. Hän pyrki palaamaan politiikkaan vuoden 2012 presidentinvaaleissa, mutta ehdokkuus kariutui kannattajakorttiepäselvyyksiin.
Kuumia Aaltoja (albumi)
Kuumia Aaltoja on A. Aallon Rytmiorkesterin studioalbumi vuodelta 1994. Levyn on kustantanut MTV Musiikki. Sen on äänittänyt ja miksannut Jorma Hämäläinen MTV-Musiikkistudioilla.
Kannen on suunnitellut Samuli Rauhala ja valokuvat on ottanut Petri Asikainen.
Markkinoinnista ja jakelusta on huolehtinut Audiovox Records.
A-puoli
1. Tuulella ei ole ystävää – 3:54
2. Kaikki nämä vuodet – 2:35
3. Kaksi tähteä – 3:29
4. Hän tahtoi tanssii – 4:01
5. Alla tummuvan taivaan – 3:03
6. Sirkusmies – 3:16
B-puoli
1. Sanattomin sävelin – 2:33
2. Kuinka monta kertaa – 2:14
3. Kultainen kuu – 3:12
4. Esteri, tyttö sadepisarain – 3:07
5. Haitari, hattu ja hankalat henkselit – 2:02
6. Maailmain – 3:44
A. Aallon Rytmiorkesteri MC "Kuumia Aaltoja" (MTV Musiikki MTVMC 067, 1994)
Stella (nimi)
Stella on naisen etunimi, joka johtuu latinan tähteä tarkoittavasta sanasta "stella". Kirjallisuudessa se esiintyi henkilön­nimenä jo 1500-luvulla Philip Sidneyn sonetti­kokoelmassa Astrophel ja Stella, mutta yleiseen käyttöön se tuli vasta 1800-luvulla.
Suomessa nimi Stella on 1900-luvun alusta vuoden 2012 loppuun mennessä annettu 1643 naiselle ja muutamalle miehelle.. Stellan nimipäivä on suomenruotsalaisen ja vuodesta 2015 lähtien myös suomenkielisen kalenterin mukaan 16. lokakuuta.
Diana (nimi)
Diana on latinalaisperäinen naisen etunimi. Nimi johtuu toden­näköisesti ’taivaallista’ tai ’jumalallista’ tarkoittavasta indo­eurooppalaisesta sanasta. Antiikin aikana Diana oli roomalaisten kuun, metsän ja metsästyksen jumalatar, joka usein samastettiin kreikkalaiseen Artemikseen.
Henkilönnimenä Diana on ollut säännöllisessä käytössä renessanssiajasta lähtien. Myöhemmin se on yleistynyt osittain kirjallisuuden vaikutuksesta, mihin on vaikuttanut muun muassa Walter Scottin romaanissa "Rob Boy" esiintyvä Diana Vermon.
Suomessa nimi Diana on 1900-luvun alusta vuoden 2009 loppuun mennessä annettu 1 529 naiselle sekä muutamalle miehelle. Dianan nimipäivä on suomenruotsalaisen kalenterin mukaan 16. lokakuuta.
Laulu (Tein lasinkuultavan laulun)
Laulu on P. Mustapään runo, joka ilmestyi hänen neljännellä kokoelmallaan "Koiruoho, ruusunkukka" vuonna 1947. Se alkaa lauseella "Tein lasinkuultavan laulun." Runon on säveltänyt Juice Leskinen vuoden 1987 albuminsa "Minä" avauskappaleeksi.
Myös Eino Grönin kokoelmalevyllä "Soi maininki hiljainen" vuodelta 1998 on kappale "Tein lasinkuultavan laulun". Lauluyhtye Hummeripojat on myös esittänyt sovituksen kappaleesta nimellä "Lasinkuultava laulu" "Valomerkin jälkeen" -levyllä
Iatmulit
Iatmulit ovat kansa Papua-Uuden-Guinean Sepikjoen keskijuoksun tulvatasangoilla. Iatmuleja on noin 10 000, ja vuoden 2003 arvion mukaan 8 440 henkilöä puhuu edelleen iatmulin kieltä. Itamulit ovat jakaantuneet itäisiin ("Woliagui"), keskisiin ("Palimbei") ja läntisiin ("Nyaura") alueellisiin ryhmiin.
Iatmulien kansanperinteen mukaan heidän esi-isänsä tulivat Sawosin alueelta tai jokea pitkin jostain muualta lännestä. Sepikjoen tulvatasangot ovat melko nuoria, ja ne muodostuivat noin 1 000 vuotta sitten. Vielä 5 000 sitten alue oli merenpohjaa. Iatmulien alueesta tuli Saksan siirtomaa 1800-luvulla, ja siirtomaa-aikana Sepikjoki toimi tärkeänä kulkuväylänä siirtomaaviranomaisille. Iatmulien luokse järjestettiin tutkimusretkikunta vuonna 1886, jota seurasi useampikin muu retkikunta. Ensimmäisen maailmansodan jälkeen alue päätyi Australian hallintaan. Australialaisviranomaiset kitkivät alueella harjoitetun pääkallonmetsästyksen 1930-lukuun mennessä. Aikoinaan pääkalloja pidettiin voitonmerkkeinä, jotka kuvastivat elämän ja kuoleman kiertokulkua. Nykyisin iatmuleja on muuttanut perinteisen alueensa ulkopuolellekin, ja iatmuliyhteisöjä on esimerkiksi Wewakin, Madangin ja Rabaulin kaupungeissa.
Päivittäisen ruuan hankinta on iatmulien keskuudessa ollut perinteisesti naisten tehtävä. Itamulinaiset kalastivat ja kävivät kauppaa kalalla ja saagolla, joita vaihdettiin vihanneksiin, hedelmiin ja astioihin. Miehet metsästivät silloin tällöin villisikoja, krokotiileja ja muita eläimiä. Jatkuvaa vastuuta ryhmän toimeentulosta heillä ei kuitenkaan ollut. Aiemmin miehet keskittyivät sotimiseen ja siihen liittyviin rituaaleihin.
Iatmulit asuvat kylissä, jotka jakaantuvat erillisiin taloryhmiin. Taloryhmät jakaantuvat edelleen sosiaalisesti kahteen osaan parien periaatteen mukaan. Esimerkkeinä joki-metsä ja mies-nainen. Jako koskee myös klaaneja, ja talojen paikat määräytyvät klaanien mukaan. Taloryhmä voidaan purkaa, ja suurin pysyvä yksikkö on kylä. Kylissä on yleensä yksi miestentalo. Miestentalo voi olla jopa 12 metriä korkea, ja sen julkisivu on koristeltu.
Ubuntu (täsmennyssivu)
Ubuntu voi tarkoittaa seuraavia:
Ruuvijarru
Ruuvijarru on rautatiekalustossa käytetty jarrutyyppi. Ruuvijarru toimii erilliseen telineeseen asennetun välityskoneiston avulla. Koneisto vaikuttaa kalustotyypistä riippuen 2 – 4 akseliin.
Ruuvijarrua käytetään nykyisin varsinaisena käyttöjarruna vain kapearaiteisilla museoradoilla, tavallisessa rautatieliikenteessä sen on syrjäyttänyt paineilmatoiminen jarru. Ruuvijarru vaatii yleensä erillisen käyttäjän, jollaisena museoliikenteessä toimii jarrumies.
Normaali- ja leveäraideradoilla ruuvijarrua käytetään kaluston seisontajarruna niin vetureissa kuin vaunuissakin.
Mariano Haro
Mariano Haro Cisneros (s. 27. toukokuuta 1940 Becerril de Campos) on espanjalainen entinen yleisurheilija, joka kilpaili este-, kestävyys- ja maastojuoksussa. Hän voitti maastojuoksun MM-kisoissa yhteensä viisi mitalia, joista kaksi epävirallisissa kilpailuissa ennen vuotta 1973 ja kolme virallisiksi luokitelluissa kisoissa. Haro osallistui olympialaisiin kolmesti, vuosina 1968–1976. Hänen paras sijoituksensa olympialaisissa oli neljäs tila 10 000 metrin juoksusta Münchenin kisoista 1972.
Haro voitti uransa aikana yhteensä 27 maansa mestaruutta. Hän saavutti mestaruuksia 3 000 metrin estejuoksusta aina puolimaratoniin saakka.
Kerava Areena
Kerava Areena sijaitsee Keravan Kalevassa. Pääsarjatason urheilujoukkueista kotiottelunsa hallissa pelaa salibandyseura Blackbirds United. Halli toimii myös muiden lajien harrastajien tilana. Hallin tiloissa on myös kahvio.
Urheiluhallin katsomossa on 150 istumapaikkaa ja 70 seisomapaikkaa.
Litiumkromaatti
Litiumkromaatti (LiCrO) on litium- ja kromaatti-ionien muodostama epäorgaaninen ioniyhdiste. Ainetta käytetään pääasiassa estämään korroosiota.
Huoneenlämpötilassa litiumkromaatti on keltaista kiteistä ainetta, joka liukenee hyvin veden lisäksi metanoliin ja etanoliin. Se esiintyy myös kidevedellisenä muotona dihydraattina LiCrO·2HO (CAS 7789-01-7), josta kidevesi poistuu, kun se lämmitetään 74,6 °C lämpötilaan.
Litiumkromaattia tuotetaan litiumhydroksidin ja kromihapon välisellä neutralointireaktiolla.
Litiumkromaattia käytetään pääasiassa korroosionestoaineena ilmanvaihtolaitteissa, joissa käytetään litiumkloridi- tai litiumbromidiliuoksia, ja ydinreaktoreissa.
Korpien Kivekkäät
Korpien kivekkäät on Kaarlo Erhon kirjoittama romaani.
Romaani kertoo jatkosodan aikaisen sissipäällikkö majuri Kalman retkistä. Hänen johtamaansa joukkoa kutsuttiin "Kalman sisseiksi", joka oli koottuu vapaaehtoisista ja hyväkuntoisista miehistä. Kalman vastustajana on neuvostoliittolainen 18. Vologdalainen divisioona, komentajanaan kenraali Vladimir Petrovits, apunaan politrukki Ilja Konstantinovits.
Laetitia Berthier
Laetitia Berthier (s. 15. joulukuuta 1977) on burundilainen yleisurheilija, joka kilpailee seiväshypyssä. Hän edustaa seuratasolla Lyon Athletisme -seuraa. Berthier on voittanut Afrikan-mestaruuskilpailuissa kaksi mitalia, hopeaa vuonna 2010 ja pronssia vuonna 2008. Hän pitää hallussaan maansa ennätystä sekä sisä- että ulkoradoilla.
Agtat
Agtat tai aetat ovat Filippiineillä elävä negriittiryhmä, joihin luetaan 10 Filippiinien 29 negriittiryhmästä. Agtat elävät Luzonin itäosien trooppisissa metsissä. Agtojen perinteistä elämäntyyliä uhkaavat metsänhakkuut, joiden takia Luzonin sademetsät saattavat hävitä kokonaan. Agtoja on arviolta noin 7 000.
Agtojen esi-isät tulivat Filippiineille ehkä noin 25 000 vuotta sitten. Heitä kuten muitakin negriittejä pidetään Filippiinien alkuperäisasukkaina. Austronesialaisia kieliä puhuneet kansat tulivat saarille ehkä vasta 5 000 vuotta sitten. Agtat kävivät kauppaa näiden maanviljelyksellä itsensä elättäneiden kansojen kanssa. Agtat elivät omissa oloissaan 1900-luvun loppupuolelle saakka, jolloin riistan väheneminen pakotti heidät tiiviimpiin yhteyksiin ulkomaailman kanssa. Agtojen määrä on laskussa korkean kuolleisuuden takia. Agtojen keskimääräinen elinikä on vain 21 vuotta ja lapsikuolleisuus on korkea. Lisäksi monet kärsivät alkoholismista, minkä takia henkirikokset ovat yleisiä.
Perinteisesti miehet metsästivät villisikoja, hirvieläimiä ja apinoita jousin ja nuolin. Myös yksinkertaisia haulikoita oli käytössä. Muutamissa ryhmissä suurriistaa metsästivät naiset. Riistaa ja muita ruokatavaroita myytiin maanviljelijöille, joilta puolestaan saatiin näiden kasvattamia tuotteita. Agtojen tiedetään myös harjoittaneen 1700-luvulla pienimuotoista kaskiviljelystä. Nykyisin tärkein elinkeino on metsätuotteiden, kuten orkideoiden, polttopuun ja lääkekasvien keruu.
Agtat ovat perinteisesti olleet animisteja, mutta sittemmin heitä on käännytetty kristinuskoon. Kristinusko on vaikuttanut myös perinteiseen uskoon. Agtat uskoivat henkimaailmaan ja erilaisiin yliluonnollisiin olentoihin. Kuolleiden sielujen uskottiin aiheuttavan sairautta ja kuolemaa. Hengille oli joskus tapana antaa pieniä lahjoja metsälle mentäessä tai viljelysmaata raivatessa. Agtojen keskuudessa on meedioita, joina voivat toimia sekä miehet että naiset. Meedioiden uskotaan voivan parantaa sairauksia lausumalla apurihengilleen rukouksia.
Martyn Rooney
Martyn Joseph Rooney (s. 3. huhtikuuta 1987 Croydon) on englantilainen pikajuoksija, joka kilpailee 400 metrillä.
Alle 20-vuotiaiden EM-kisoissa 2005 Rooney sijoittui toiseksi 400 metrillä ja voitti kultaa 4 × 400 metrin viestissä. Alle 20-vuotiaiden MM-kisoissa 2006 hän sijoittui kolmanneksi sekä 400 metrillä että 4 × 400 metrin viestissä.
Pekingin olympialaisissa 2008 Rooney oli 400 metrillä kuudes. 4 × 400 metrin viestissä Britannia sijoittui alun perin neljänneksi, mutta nousi vuonna 2017 pronssille kun edelle sijoittunut Venäjän joukkue hylättiin dopingin takia. Berliinin MM-kisoissa 2009 hän oli mukana hopeaa voittaneessa Britannian viestijoukkueessa. Barcelonan EM-kisoissa 2010 Rooney sai 400 metrillä pronssia ja 4 × 400 metrin viestissä hopeaa. Lontoon olympialaisissa 2012 hän oli pitkässä viestissä neljäs. Moskovan MM-kilpailuissa 2013 Britannian joukkue sijoittui pitkässä viestissä alun perin neljänneksi, mutta nousi myöhemmin pronssille kun edelle sijoittunut Venäjän joukkue hylättiin dopingin takia.
Zürichin EM-kisoissa 2014 Rooney voitti kultaa 400 metrillä Euroopan kauden kärkiajalla 44,71 ja 4 × 400 metrin viestissä. Pekingin MM-kilpailuissa 2015 hän sai pronssia pitkässä viestissä. Hän voitti 400 metrin Euroopan-mestaruuden Amsterdamissa 2016 ajalla 45,29.
Rooney juoksi 2017 Lontoon MM-kilpailuissa ankkuriosuuden Britannian pronssijoukkueessa 4 × 400 metrin viestissä. Berliinin EM-kilpailuissa 2018 hän sai pitkässä viestissä hopeaa.
Anzu Mazaki
Anzu Masaki (engl. Téa Gardner) on kuvitteellinen hahmo manga- ja animesarjassa "Yu-Gi-Oh!". Hän on Yugi Mutoun lapsuudenystävä sekä Katsuya Jounouchin ja Hiroto Hondan hyvä ystävä. Ensimmäisessä "Yu-Gi-Oh!" -sarjassa hänellä on myös ystävä nimeltä Miho Nosaka. Anzu käy koulua Domino High Schoolissa ja on luokalla 1-B.
Sarjan alussa, Anzulla on hyvin sisukas ja vahva luonne, joka saattoi pelottaa hänen ystäviäänkin. Hän on silti myös hyväsydäminen ja puhuu usein fiksusti ja ystävällisesti. Hän haluaa pitää hyvät ystävyyssuhteensa kunnossa, eikä pelkää auttaa ystäviänsä hädän hetkellä. Siksi myös hän osaa pitää lapsuudenystävänsä Yugin puolia. Anzu muuttuu "Yu-Gi-Oh!" -sarjan edetessä yhä naisellisemmaksi.
Anzulla oli alussa lyhyet, tumman ruskeat hiukset sekä punahtavan ruskeat, suuret silmät.
Anzu on hyvin "söpö" ja sarjan jatkuessa hänen ulkonäköönsä ilmestyy myös hieman naisellisimpia piirteitä, esim. hänen hiuksensa pidentyvät vähän ja hänen silmiensä väri muuttuu merensiniseksi. Hän on pituudeltaan 165 cm ja painaa 47 kg. Anzun yleisimmät värit vaatteissa kulkevat pinkin, keltaisen, vaaleansinisen ja valkoisen rajamailla. Hänellä on kuitenkin nähty joissakin jaksoissa vähän tummempiakin vaatteita.
Anzu puolustaa Yugia kahta kiusaajaa vastaan (Katsuya Jounouchi ja Hiroto Honda), jotka hänkin saa pian hyviksi ystävikseen. Anzu ei sarjassa pelaa lähes lainkaan pelejä kuten esimerkiksi hänen ystävänsä Yugi niin tekee, mutta sarjan alussa hän pelasi Jonouchia vastaan Otteluhirviöt ()-korteilla ja voitti tämän. Muita pelejä hän on pelannut Mai Kujakua ja Crumpia vastaan. Anzu on yleensä se tyttö, joka joutuu aina pulaan, jolloin joku hänen ystävistään (yleensä Varjo-Yugi tai oikea Yugi) rientää avuksi.
Anzu on syvästi rakastunut Yugiin, mutta sitä ei tiedetä tarkoittaako hän myös Varjo-Yugia, Yugin pimeää puolta. Ensimmäisessä sarjassa Varjo-Yugi pelasti Anzun, hänen kuitenkaan näkemättä mitään, sillä Anzulla oli liina silmillä. Hän luulee aluksi, että Varjo-Yugi oli Yugin ns. "rohkea ja peloton versio", joka tulee esiin aina tiukan paikan tullessa. Anzu ihastuu tähän pelastajaansa, vaikka ei tiedä ihan varmasti kuka tämä on. Sarjan edetessä, hänelle selviää, että Varjo-Yugi on aivan toinen ihminen kuin Yugi, joka vain asuu Yugin kehossa. Monet fanit ovat kertoneet veikkaavansa, että Anzu rakastaisi Varjo-Yugia enemmän, mutta se jäi silti epävarmaksi, sillä kun Yugiin ihastunut tyttö, Rebecca Hopkins (Amerikassa Rebecca Hawkins), sanoi Yugia poikaystäväkseen, Anzu suuttui toden teolla ja alkoi vaania nuorta tyttöä. Sarjan loppuvaiheilla alettiin jo huomata, että Anzu oli selvästi rakastunut molempiin, oikeaan Yugiin että Varjo-Yugiin.
Luíz Antônio dos Santos
Luíz Antônio dos Santos (s. 6. huhtikuuta 1964 Volta Redonda) on brasilialainen entinen yleisurheilija, joka kilpaili kestävyys- ja maastojuoksussa. Hän edusti seuratasolla Arpoador Rio -seuraa. Dos Santos voitti pronssia maratonilta Göteborgin MM-kisoissa 1995 ja oli viides samalla matkalla vuoden 1997 MM-kilpailuissa. Hän menestyi myös kaupunkimaratoneilla, sillä hän voitti Chicagon maratonin vuosina 1993 ja 1994 sekä Fukuokan maratonin vuonna 1995. Dos Santos osallistui olympialaisiin kerran, vuonna 1996. Tuolloin hän sijoittui maratonilla kymmenenneksi.
Dos Santos oli mukana maastojuoksun MM-kisoissa 1991, joissa hän sijoittui pitkällä matkalla 77:nneksi.
"Lähde: IAAF"
Biomass to liquid
Biomass to liquid (BTL) tai BMTL on monivaiheinen prosessi, jolla tuotetaan nestemäisiä biopolttoaineita biomassasta. Prosessissa käytetään kasvi kokonaisuudessaan saannon ja hiilidioksiditaseen parantamiseksi.
Hiroto Honda
Hiroto Honda () on kuvitteellinen hahmo manga- ja animesarjassa "Yu-Gi-Oh!". Hän on Yugi Mutoun, Katsuya Jounouchin, Anzu Mazakin ja Miho Nosakan sekä paikoin myös Ryou Bakuran hyvä ystävä. Hän käy Domino High Schoolia ja on luokalla 1-B.
Ensimmäisissä jaksoissa Honda on siivojaosaston päällikkö ja on hyvin draamattinen sekä tarkkaavainen työstään. Honda on hyvin koominen ja vahva hahmo, vaikkei sarjassa pelaa lähes olleenkaan pelejä, ainakaan useasti.
Hondan hiustyyli on kovin erikoinen, sillä suurin osa hänen hiuksistaan muodostaa eteenpäin ylentyvän pitkän piikin. Hondan hiukset ovat tumman ruskeat ja silmät tummahtavan vihreät. Toisella tuotantokaudella hänet yleensä nähdään pukeutuneena pitkään, avonaiseen, ruskeaan takkiin, jossa on korkea kaulus. Hänellä on myös alla valkoinen paita ja päällä tumman siniset farkut.
Honda oli toinen Yugin kiusaajista, kunnes Yugi toivoi Millennium-arvoitukselleen, että saisi ystäviä. Pianpa Jonouchi sekä myös Honda tulivat hänen tärkeiksi ystävikseen. Ensimmäisellä tuotantokaudella Honda oli saanut siivoojaosaston päällikön arvonimen ja vaalii työtään koko kunniallaan sekä on tarkkaavainen työnsä säännöistä. Honda on myös syvästi ihastunut tyttöön nimeltä Miho Nosaka (esiintyy vain ensimmäisessä "Yu-Gi-Oh!" -animessa), jonka vuoksi tekisi mitä vain ja menisi minne vain. "Yu-Gi-Oh! Duel Monsters" -sarjassa Mihon astuessa pois, Katsuya Jounouchin pikkusisko, Shizuka Kawai, ihastuu Hondaan. Honda ei pelaa pelejä niinkään useasti kuin Jounouchi tai Yugi, vaan tyytyy mieluummin olemaan Anzun kanssa kannustamassa heitä. Mangassa Honda tunnetaan myös tarkka-ampujana.
Rayman Raving Rabbids
Raymand Raving Rabbids on ranskalaisen videopelikehittäjä Ubisoftin useille pelikonsoleille 8. joulukuuta 2006 julkaisema peli. Se koostuu 70 minipelistä ja siinä ohjataan Rayman -pelisarjan aiemmista osista tuttua Raymania. Raymanin lisäksi pääosassa on Rabbids-nimiset sekopäiset ja erittäin tyhmät kanit.
Peliä voi pelata joko Story modessa tai Score modessa. Story modessa edetään tarinan mukaan ja minipelit pelataan järjestyksessä. Score modessa taas voi pelata Story modessa jo kerran pelattuja peleja ennätysten toivossa. Ennen jokaista minipeliä näytetään sen säännöt ja ohjeita, sekä minipelin nimi. Minipelien nimissä kerrotaan aina mitä Rabbidsit tekevät, eivät tee tai eivät osaa tehdä. Nimet myös kuvaavat jotenkin pelattavaa minipeliä.
Story moden alussa näytetään videopätkä, jossa Rayman ja kolme Baby Globoxia ovat piknikillä. Yhtäkkiä maa alkaa täristä ja Baby Globoxit katoavat maahan ilmestyviin reikiin, ja Rabbidseja ilmestyy tilalle. Paikalle saapuu valtava uhkaavan näköinen Sergueï-hahmo, joka sieppaa Raymanin mukaansa. Rayman heitetään areenalle, jonka katsomo on täynnä huutavia Rabbidseja erilaisia tavaroita käsissään. Pelaaja voi nyt ohjata Raymania kentällä. Kentällä on neljä ovea, joista pääsee erilaisiin minipeleihin. Kun kolme neljästä minipelistä on voitettu, keskellä oleva iso portti aukeaa, ja pelaaja voi mennä päivän viimeiseen haasteeseen, jossa pelastetaan yksi Baby Globoxeista. Pelastettuaan Baby Globoxin, Rayman voittaa itselleen karhupumpun, ja Sergueï heittää Raymanin tyrmään, jossa hän viettää yön. Rayman voi milloin tahansa tyrmässä mennä takaisin areenalle suorittamaan uudet minipelit ja pelastamaan seuraavan Baby Globoxin. Tyrmässä Rayman voi esimerkiksi pelata uudestaan edellisten päivien pelejä, vaihtaa asuaan tai kuunnella erilaisia musiikkikappaleita.
Score modessa voi pelata uudestaan Story modessa jo kerran pelattuja pelejä ja yrittää tehdä niissä ennätyksiä.
Lough Neagh
Lough Neagh () on järvi Pohjois-Irlannissa. Järven pinta-ala 392 km², ja se on Irlannin saaren kuten myös koko Britteinsaarten suurin järvi. Sen läpi virtaa Bannjoki, joka laskee pohjoiseen Atlantin valtamereen.
Endre Kelemen
Endre Kelemen (s. 5. joulukuuta 1947 Tura) on unkarilainen entinen yleisurheilija, joka kilpaili korkeushypyssä. Hän edusti seuratasolla Újpesti TE:tä. Kelemen voitti kaksi mitalia sisäratojen EM-kisoista, hopeaa Katowicesta 1975 ja pronssia Sofiasta 1971. Hän osallistui olympialaisiin kerran, vuonna 1976. Tuolloin Kelemen sijoittui karsinnassa viidenneksitoista eikä päässyt finaaliin.
Kelemen voitti urallaan yhteensä seitsemän maansa mestaruutta. Hän saavutti mestaruuksista neljä ulko- ja kolme sisäradoilta.
Heureka (yhtye)
Heureka on suomalainen gospel-yhtye. 
Yhtye on levyttänyt pääasiassa jäseniensä säveltämää ja sanoittamaa tuotantoa.
MOT (televisio-ohjelma)
MOT - Mikä Oli Tutkittava on vuodesta 1996 lähtien Yle TV1 -kanavalla esitetty tutkivan journalismin ohjelma. Sen lähetysaika on maanantaisin klo 20.00 (pois lukien kesäaika). Ohjelma pureutuu kriittisesti ajankohtaisiin ja ajattomiinkin aiheisiin yhteiskunnan eri alueilta. Toimittaja Kati Juurus, kuvaaja Marco Hyvärinen ja leikkaaja Minna Nuotio palkittiin vuonna 2007 Tiedonjulkistamisen valtionpalkinnolla ohjelman jaksoista Ensimmäisen valtakunnan vieraana ja Tie Guantanamosta.
Vuodesta 2018 alkaen MOT-toimitus tuottaa sisältöä myös verkkoon.Ohjelman tunnusmusiikkina on katkelma Metallican Wherever I May Roam -kappaleen cover-versiosta, jonka esittää suomalainen Apocalyptica.
Unforgiven (2007)
Unforgiven (2007) oli kymmenes vuosittainen Unforgiven showpaini pay-per-view (PPV) tapahtuma. Sen tuotti World Wrestling Entertainment (WWE). Se järjestettiin 16. syyskuuta 2007 FedExForumilla Memphisissä, Tennesseessä ja tapahtumaan osallistui painijoita jokaisesta kolmesta WWE:n brändistä: RAW'sta, SmackDownista ja ECW'stä.
Pääottelu SmackDown-brändistä oli The Undertakerin ja Mark Henryn välillä. Feudi alkoi vuoden 2006 alussa, kun Henry sekaantui Undertakerin ja Kurt Anglen väliseen matsiin, mikä maksoi Undertakerille World Heavyweight -mestaruuden. Heidän feudi jatkui "arkkuotteluun" WrestleManiassa, minkä Undertaker voitti ja jatkoi WrestleMania voittoputkeaan 14-0:aan. 11. toukokuuta 2007 SmackDownissa, Mark Henry teki paluunsa oltuaan loukkaantuneena vuoden 2006 keskiväliltä asti. Hän pieksi Undertakerin juuri kun hän oli säilyttänyt World Heavyweight -mestaruuden Steel Cage -ottelussa Batistaa vastaan. Hyökkäyksen jälkeen, Edge käytti Money in the Bank -salkun sopimuksen 'Takerin mestaruuteen ja voitti tittelin. Tämän seurauksena, Undertaker loukkaantui ja oli poissa kehistä neljä kuukautta. Elokuussa näytettiin videoita The Undertakerin paluun vuoksi ja Undertakerin ja Mark Henryn välille sovittiin ottelu.
Pääfeudi, mikä johti Unforgiveniin oli John Cenan ja Randy Ortonin välillä WWE -mestaruudesta. SummerSlamissa Cena oli onnistuneesti puolustanut titteliään Ortonia vastaan. Seuraavana iltana RAW'ssa, Orton vaati uusintaottelua mestaruudesta, mutta RAW'n toimitusjohtaja William Regal hylkäsi tämän. Orton jatkoi vaatimista ja pyysi Vince McMahonin järjestämään ottelun, mutta hänkin hylkäsi tämän. Myöhemmin samana iltana, Orton sekaantui Cenan otteluun ja hakkasi hänet ja potkaisi päähän Cenan isää, joka oli katsomon laidassa. Seuraavalla viikolla, Orton sai uusintaottelunsa Unforgiveniin.
Toinen SmackDownista Unforgiveniin johtanut ottelu oli The Great Khalin, Rey Mysterion ja Batistan välillä World Heavyweight -mestaruudesta. SummerSlamissa, Batistan hävittyä Khalille World Heavyweight -titteli ottelussa, hän osallistui turnaukseen, minkä voitti Rey Mysterio. Voittonsa myötä Mysterio sai haastaa The Great Khalin Unforgivenissä maailmanmestaruusottelussa. 7. syyskuuta SmackDownissa Mysterio voitti "I Quit" -ottelussa Chavo Guerreron. Ottelun jälkeen Khali lukitsi Mysteriolle Khali Vise Gripin. Kun Mysterio alkoi vuotaa verta ja pökertyä, Batista pelasti hänet, minkä tuloksena hänet lisättiin otteluun ja ottelusta tuli Triple Threat.
Victor Moore
Victor Moore (24. helmikuuta 1876 Hammonton, New Jersey – 23. heinäkuuta 1962 Long Island, New York) oli yhdysvaltalainen näyttelijä. Aikaisemmin vaudevillessä esiintynyt Moore aloitti elokuvauransa 1915. Hänen viimeiseksi elokuvaesiintymisekseen jäi cameorooli putkimiehenä elokuvassa "Kesäleski" vuonna 1955. Mooren näyttämörooleista tunnetuin on Alexander Throttlebottom Pulitzer-palkitussa musikaalissa "Of Thee I Sing". Moore on saanut tähden Hollywood Walk of Famelle.
Säkylän kirkko
Säkylän kirkko on Säkylässä sijaitseva vuonna 1776 käyttöön vihitty puukirkko. Kirkon rakensivat Antti ja Mikael Piimänen. 1600- ja 1700-lukujen kirkonrakentajista kirjoittanut Heikki Klemetti piti Säkylän kirkkoa yhtenä Suomen rakennustaiteen kauneimpana saavutuksena. Kirkon käyttöönvihkimisen tarkka päivämäärä on 4. elokuuta 1776. Säkylän kirkko koki mittavan remontin ja sisätilojen uudistuksen vuosina 2011–2012.
Säkylän kirkon sankaripatsas on kuvanveistäjä Jussi Vikaisen työ vuodelta 1951.
Alhaisten koulu
Alhaisten koulu on Alhaisissa, Salossa toimiva ala-aste, jonka vieressä sijaitsee lukio. Alhaisten koulun historia ulottuu vuosien taakse, jo sota-ajalle. Tuolloin sitä käytettiin pommisuojana ja sairaalana, kun Salon sairaalaa ei ollut vielä olemassa. Alhaisten koulu sisältää vuosiluokat 1–6.
Iatmulin kieli
Iatmulin kieli on Papua-Uudessa-Guineassa asuvien iatmulien puhuma kieli. Sillä oli vuoden 2003 tietojen mukaan 8 440 puhujaa. Iatmul kuuluu ndukielten kieliryhmään. Iatmulien omankielinen nimitys kielelleen on "nyara" ja sitä kirjoitettaessa käytetään latinalaista aakkostoa. Iatmulin kielestä tiedetään vain vähän.
Bryce DeWitt
Bryce Seligman DeWitt (8. tammikuuta 1923 – 23. syyskuuta 2004) oli yhdysvaltalainen teoreettinen fyysikko, joka tunnetaan painovoimaa ja kenttäteorioita koskevista töistään.
DeWitt oli lahjakas opiskelija ja pääsi Harvardiin jo 16-vuotiaana. Sota keskeytti hänen opintonsa, mutta vuonna 1950 hän väitteli otsikolla “Quantization of the Gravitational Field.” Hän jatkoi tohtorintutkinnon jälkeisiä opintoja Princetonissa, ja pääsi John Wheelerin suosituksesta kenttäfysiikan laitoksen esimieheksi Pohjois-Carolinan yliopistoon Chapel Hillissä.
Ehkä tunnetuin DeWittin julkaisuista oli Wheeler–DeWitt yhtälö, jonka hän formuloi yhdessä John Wheelerin kanssa. Yhtälö on Schrödingerin yhtälön vastine kvanttigravitaation alalla. Sitä käytetään paljon kvanttikosmologiassa. Sen mukaan maailmankaikkeutta kuvaava aaltofunktio ei romahda koskaan. Se tarkoittaa, että koko maailmankaikkeus kehittyy Schrödingerin yhtälön mukaisesti, sillä määritelmän mukaisesti se on eristetty järjestelmä, kuten Hugh Everett oli väitöskirjassaan hieman tätä aiemmin tuonut julki. Yhtälö, joka kulki alun perin nimellä "Einsteinin–Schrödingerin" yhtälö, liittää toisiinsa Einsteinin luoman suhteellisuusteorian ja kvanttimekaniikan, konsti, joka onnistui jättämällä yhtälöstä aika pois.
Maxence Caron
Maxence Caron (s. 1976) on ranskalainen kirjailija, runoilija, filosofi ja musiikkitieteilijä.
Suppenemistestit
Suppenemistestit ovat ehtoja, joiden avulla voidaan osoittaa sarjan suppeneminen tai hajaantuminen.
Olkoon formula_1 kaikilla formula_2 formula_3. Tällöin
Oletetaan, että formula_8 ja formula_9 kaikilla formula_2 formula_3, ja että raja-arvo formula_12 on olemassa. Tällöin
Olkoon formula_22 kaikilla formula_2 formula_3.
Olkoon formula_43 kaikilla formula_2 formula_3.
Olkoon formula_64 vähenevä funktio, joka on integroituva jokaisella välillä formula_65. Merkitään formula_66 kaikilla formula_67.
Tällöin sarja formula_68 suppenee, jos ja vain jos epäoleellinen integraali formula_69 suppenee.
Harjavallan kirkko
Harjavallan kirkko eli Kaikkien autuuksien kirkko on Harjavallassa sijaitseva tiilirakenteinen vuonna 1984 käyttöön vihitty kirkko. Arkkitehti Pekka Pitkäsen suunnittelemaan kirkkoon mahtuu 500 henkeä. Kirkon suunnittelusta järjestettiin kutsukilpailu vuonna 1981. Varsinaiseen kirkkosaliin liittyy huone, jota voidaan käyttää erilaisten tilaisuuksien pitopaikkana. Lisäksi kirkon matalammassa osassa on niin sanottu omaisten huone.
Arkkipiispa John Vikström vihki kirkon käyttöön 4.11.1984. Kirkon peruskiveen on muurattu kivi, mikä on tuotu Israelista siltä vuorelta, missä Jeesuksen uskotaan pitäneen vuorisaarnansa. Kirkon nimi Kaikkien autuuksien kirkko tulee vuorisaarnan aloituksen autuaaksijulistuksista.